**Mentés pdf/a fájlként**

**Microsoft Office 2007**

1. Kattintson a Microsoft Office-gombra Gombkép / Fájl menüpontra, a Mentés másként parancs melletti nyílra.
2. Válassza a PDF vagy XPS lehetőséget. (Amennyiben ez az opció nem látszik, „Bővítmény keresése más fájlformátumokhoz” lehetőség jelenik meg helyette. Le kell tölteni a megfelelő bővítményt, majd futtatni. Ezután megjelenik a PDF vagy XPS opció.)
3. Írja be vagy válassza ki a dokumentum nevét a Fájlnév mezőben.
4. A Fájl típusa listában válassza a PDF lehetőséget.
5. Ha mentés után meg szeretné nyitni a fájlt, jelölje be a Fájl megnyitása a közzététele után jelölőnégyzetet.
6. Attól függően, hogy a nyomtatási minőség vagy a fájlméret a fontosabb szempont, jelölje be az alábbi lehetőségek egyikét az Optimalizálás felirat mellett:
   * Ha jó minőségben kell kinyomtatni a dokumentumot, jelölje be a Szokásos (online közzétételhez és nyomtatáshoz) választógombot.
   * Ha a nyomtatási minőség kevésbé fontos, mint a fájlméret, jelölje be a Méret minimalizálása (online közzétételhez) választógombot.
7. Kattintson a Beállítások gombra, a felugró ablakban pipálja be az „ISO 19005-1-kompatibilis (PDF/A)” opció előtti jelölőnégyzetet. Kattintson az OK gombra.
8. Kattintson a Közzététel gombra.

**Microsoft Office 2016**

A 2. lépés kivételével ugyan az, mint a 2007-es verzió.

**Korábbi Office verzióknál**

1. Ingyenes letölthető konverter: <http://www.freepdfcreator.org/hu/>

Telepítés, futtatás után beépül a nyomtatók közé. Használatával fájlba nyomtatást végzünk.

Útmutató: <http://hdl.handle.net/10831/15264>

1. Ingyenes online konverter: <https://docupub.com/pdfconvert/>